December 2.

Névnapok: Melinda, Vivien + Anelma, Aranka, Aura, Aurél, Aurélia, Bibiána, Dénes, Dienes, Gyenes, Szilvánusz, Viviána, Vivianna

Események 
 1291 – Pozsony városa kiváltságokat (többek között árumegállító jogot) kap III. András királytól.
 1409 – Megnyílik a Lipcsei Egyetem.
 1469 – Lorenzo de’ Medici és Giuliano de’ Medici lesznek Firenze városának uralkodói.
 1648 – Oliver Cromwell serege bevonul Londonba.
 1789 – Jan Dekert varsói polgármester vezetésével a 141 királyi város küldötteiből álló fekete menet petíciót visz II. Szaniszló Ágost lengyel királynak annak érdekében, hogy a nagy szejm rendezze a polgárság jogi helyzetét.
 1804 – Bonaparte Napóleont a franciák császárává koronázzák I. Napóleon néven. Vele együtt megkoronázzák Jozefina császárnét is.
 1805 – I. Napóleon francia császár az austerlitzi csatában legyőzi az oroszokat és osztrákokat.
 1823 – James Monroe amerikai elnök a kongresszushoz intézett üzenetében kifejti a ma „Monroe-elvnek” nevezett politikai doktrínát, melynek lényege, hogy az amerikai földrészeken az Egyesült Államok saját biztonságára veszélyesnek tekint minden európai hatalmi beavatkozást.
 1848 – Lemond I. Ferdinánd osztrák császár (V. Ferdinánd néven magyar király). Trónra lép I. Ferenc József császár, cseh király. (Magyar királlyá csak 1867-ben koronázzák, a kiegyezés után).
 1849 – I. Ferenc József császár és király megalapítja a Ferenc József-rendet, az alapítás dátuma azonban visszamenőleges: 1848. december 2., a trónfoglalás napja.
 1851 – Charles Louis Napoléon Bonaparte francia  elnök puccsa.
 1852 – Charles Louis Napoléon Bonapartét a franciák császárává koronázzák, III. Napóleon néven.
 1859 – Felakasztják John Brown abolicionista vezért, a Harper’s Ferry-i felkelés vezetőjét.
 1907 – Megalakul az Angol Profi Futball Szövetség (English Professional Football Player's Association)
 1915 – Albert Einstein közzéteszi a relativitáselméletet.
 1915 – Befejeződik a IV. isonzói csata
 1917 – Befejeződik az I. piavei csata.
 1933 – A lakihegyi adótorony hivatalos átadása.
 1942 – Manhattan terv keretében a Chicagói Egyetem laborjában végezték a világ első irányított nukleáris láncreakcióját.
 1944 – Szegeden megalakul a Magyar Nemzeti Függetlenségi Front.
 1956 – Fidel Castro, Che Guevara és harcostársai megérkeznek a Granma fedélzetén Kuba partjaihoz, partra szállnak Kuba Oriente tartományában, és megkezdik harcukat az uralkodó Fulgencio Batista ellen.
 1961 – Fidel Castro bejelenti, hogy Kuba a kommunista utat fogja követni.
 1971 – Megalakul az Egyesült Arab Emírségek.
 1971 – Leszáll a Marsra a Marsz–3 szovjet űrszonda. Ez volt az első landolás a bolygó felszínén.
 1975 – A Laoszi Királyság helyett kikiáltják a Laoszi Népköztársaságot.
 1980 – Amerikában megalakul a  Gates of the Arctic Nemzeti Park, a Glacier Bay Nemzeti Park, a Katmai Nemzeti Park, a Kenai Fjords Nemzeti Park, a Kobuk Valley Nemzeti Park, a Lake Clark Nemzeti Park, és a Wrangell-Saint Elias Nemzeti Park.
 1982 – Beültetik az első mesterséges szívet; Barney Clark, a páciens még 112 napig él.
 1989 – Megkezdődik Mihail Gorbacsov és id. George Bush csúcstalálkozója Máltán.
 1990
 Helmut Kohl győz az újraegyesített Németország első választásán.
 Akijama Tojohiro tévériporter első japán emberként lép az űrbe, és hét napot tölt a Mir űrállomáson.
 1991 – Megjelenik a QuickTime első verziója.
 1993 – A NASA útjára indítja az Endeavour űrrepülőgépet, hogy kijavítsa a Hubble űrtávcső hibáját.
 1994 – Váltóállítási hiba következtében a Nyíregyházáról Budapest-Nyugati pályaudvarra tartó gyorsvonat Szajol vasútállomáson kisiklik, és 110 km/óra sebességgel belerohan az állomás épületébe. A balesetben 31-en életüket vesztik, 54 személy megsérül.

 1995 – Elindítják az amerikai SOHO napkutató műholdat.
 1999 – David Trimble vezetésével megalakul a belfasti kormány, így 27 év után megszűnik London közvetlen irányítása Észak-Írország fölött.
 2001 – Csődbe megy a houstoni székhelyű energetikai óriás cég, az Enron. A csődeljárást követően szigorú törvényeket hoznak az elektronikus levelezés megbízhatóságának biztosítására (Sarbanes–Oxley törvény).
 2004 – Lettországban Aigars Kalvītis veszi át a kormány irányítását.
 2007 – Az oroszországi parlamenti választásokon Vlagyimir Putyin orosz elnök pártja, az Egységes Oroszország nyer.
 2007 – A szavazók 51%-a elutasítja az alkotmánymódosítást Venezuelában, amellyel Hugo Chávez baloldali elnök korlátlan újraválaszthatóságát szerette volna elérni.

Születések 
 1761 – Nicolas-Louis Robert francia feltaláló, az első síkszitás papírgyártó gép létrehozója († 1828) 
 1762 – Festetics Imre magyar főúr, genetikus († 1847)
 1769 – Schallhas Károly Fülöp magyar festő, grafikus († 1797)
 1796 – Beöthy Ödön Bihar vármegye főispánja († 1854)
 1790 – Kállay Ferenc művelődés- és nyelvtörténész, jogász, az MTA tagja († 1861)
 1817 – Georg Daniel Teutsch erdélyi szász történész, evangélikus püspök († 1893)
 1817 – Bangya János (Mehemed bej) magyar honvédalezredes († 1868)
 1838 – Beniczky Emil magyar költő († 1864)
 1839 – Grünwald Béla magyar politikus, történetíró († 1891)
 1859 – Georges Seurat francia festőművész († 1891)
 1868 – Francis Jammes francia költő († 1938)
 1873 – Nyilasy Sándor magyar festőművész († 1934)
 1885 – George Richards Minot Nobel-díjas amerikai fizikus († 1950)
 1891 – Otto Dix német festőművész († 1969)
 1899 – Sir John Barbirolli brit karmester, csellista († 1970)
 1906 – Goldmark Péter Károly magyar mérnök, fizikus, az amerikai  Columbia Records mérnöke († 1977)
 1909 – Garay György Liszt Ferenc-díjas hegedűművész († 1988)
 1912 – Kántás Károly Kossuth-díjas geofizikus, az MTA tagja, a tellurikus módszer bevezetője a magyarországi geofizikai nyersanyagkutatásba († 1991)
 1914 – Ray Walston (er. Herman Walston) amerikai filmszínész († 2001)
 1923 – Maria Callas opera-énekesnő (Maria Anna Cecilia Sofia Kalogeropulos) († 1977)
 1923 – Nádassy Anna magyar színésznő († 2000)
 1925 – Julie Harris amerikai színésznő († 2013)
 1928 – Guy Bourdin francia fotográfus, divat- és reklámfotós († 1991)
 1930 – Jack Rounds amerikai autóversenyző († 1998)
 1930 – Eck Imre Kossuth- és Liszt Ferenc-díjas magyar táncos, koreográfus, érdemes- és kiváló művész, a Pécsi Balett alapítója, a Pécsi Nemzeti Színház örökös tagja († 1999)
 1931 – Garay Attila  magyar dzsessz-zongorista, zeneszerző, énekes († 2013)
 1933 – Komjáthy György a Magyar Rádió zenei szerkesztője
 1934 – Györe Imre magyar költő, drámaíró, publicista († 2009)
 1935 – Turi-Kovács Béla ügyvéd, politikus, miniszter
 1935 – Nicolae Labiș román költő († 1956)
 1937 – Chris Bristow (Christopher Bristow) brit autóversenyző († 1960)
 1937 – Gyulai Líviusz a Nemzet Művésze címmel kitüntetett, Kossuth-díjas magyar grafikusművész († 2021)
 1944 – Ibrahim Rugova albán politikus, Koszovó elnöke († 2006)
 1944 – Sallai Virág Aase-díjas magyar bábművész, színésznő
 1946 – Giovanni „Gianni” Versace olasz divattervező († 1997)
 1947 – Samu Géza szobrász, képzőművész († 1990)
 1948 – Gazda István tudománytörténész, a történelemtudomány kandidátusa, a Magyar Tudománytörténeti Intézet igazgatója
 1952 – Rupnik Károly magyar színész
 1958 – Tóth Tamás magyar színész
 1959 – Pál Attila magyar színész
 1960 – Herendi Gábor Balázs Béla-díjas magyar filmrendező, producer, forgatókönyvíró
 1963 – Bor Zoltán magyar színész
 1968 – Lucy Liu kínai származású amerikai színésznő
 1972 – Kálmánchelyi Zoltán magyar színész, rendező
 1973 – Szeles Mónika újvidéki származású amerikai teniszező
 1973 – Jan Ullrich német kerékpárversenyző
 1977 – Vizy Márton zeneszerző, dalszerző, énekes
 1978 – Nelly Furtado kanadai énekesnő, dalszövegíró
 1980 – Damir Burić horvát vízilabdázó
 1981 – Britney Spears amerikai énekesnő
 1983 – Aaron Rodgers amerikai amerikaifutball-játékos
 1984 – Máté Péter magyar válogatott labdarúgó, jelenleg a DVSC játékosa
 1984 – Kiss Ramóna magyar színésznő
 1985 – Amaury Leveaux francia úszó
 1986 – Lábodi Ádám magyar színész
 1987 – Molnár Tamás magyar énekes, az Anti Fitness Club énekese
 1987 – Isaac Promise nigériai labdarúgó († 2019)
 1987 – Teairra Marí amerikai énekesnő
 1989 – Matteo Darmian olasz labdarúgó

Halálozások 
 1469 – Piero de’ Medici, Firenze ura (* 1416)
 1515 – Gonzalo Fernández de Córdoba spanyol nemes, hadvezér (* 1453)
 1547 – Hernán Cortés spanyol konkvisztádor, felfedező, hódító (* 1485)
 1594 – Gerardus Mercator németalföldi térképész, földrajztudós, az első modern térkép megalkotója (* 1512)
 1743 – Berzeviczy Sándor jezsuita rendi tanár (* 1674)
 1858 – Baumholtzer Menyhért katolikus pap (* 1795)
 1859 – John Brown amerikai abolicionista, felakasztották (* 1800)
 1886 – Ipolyi Arnold művészettörténész, püspök, a rendszeres műemlékvédelem magyarországi megalapítója (* 1823)
 1888 – Lenhossék József orvos, anatómus, antropológus, az MTA tagja (* 1818)
 1918 – Edmond Rostand francia költő, drámaíró (* 1868)
 1929 – Bátor Szidor zenetanár, zeneszerző (* 1860)
 1931 
 Bálint Nagy István magyar fül-orr-gégeorvos, orvostörténész (* 1893)
 Vincent d’Indy francia zeneszerző, karmester és számos muzsikust útjára indító tanár (* 1851)
 1944 – Filippo Tommaso Marinetti olasz avantgardista író, a futurizmus megalapítója (* 1876)
 1960 – Bartha Albert magyar katonatiszt, politikus, miniszter (* 1877)
 1962 – Bíró Vencel  magyar történész, piarista szerzetes (* 1885)
 1963 – Sabu indiai születésű amerikai színész (* 1924)
 1966 – Luitzen Egbertus Jan Brouwer holland matematikus és filozófus, a matematikai intuicionizmus megalapítója, a 20. századi matematikafilozófia meghatározó alakja (* 1881).
 1969 – Kliment Jefremovics Vorosilov szovjet katonatiszt, marsall (* 1881)
 1971 – Serflek Gyula magyar mezőgazdász, politikus (* 1911)
 1982 – Marty Feldman angol író, komikus (* 1934)
 1987 – Jakov Zeldovics szovjet fizikus, csillagász fontos szerepet játszott a szovjet nukleáris- és termonukleáris fegyver kifejlesztésében (* 1914) 
 1990 – Aaron Copland amerikai zeneszerző (* 1900)
 1991 − Kalocsay Miklós színművész (* 1950)
 1993 – Pablo Escobar kolumbiai drogbáró  (* 1949)
 1998 – Vörös Sári magyar nótaénekes, dalénekes (* 1910)
 2001 – Bruce Halford brit autóversenyző (* 1931)
 2002 – Marx György magyar fizikus, az MTA tagja (* 1927)
 2004 – Újhelyi Olga magyar színésznő (* 1954)
 2006 – Veres Mariska magyar származású holland énekesnő, dalszövegíró, a Shocking Blue énekese (* 1947)
 2013 – Bächer Iván magyar író, újságíró, publicista (* 1957)
 2015 – Juhász Ferenc kétszeres Kossuth-díjas költő, szerkesztő, a nemzet művésze (* 1928)
 2020 – Valéry Giscard d’Estaing francia politikus, Franciaország elnöke (1974-1981) (* 1926)

Nemzeti ünnepek, emléknapok, világnapok

Jegyzetek 

December 02.